
Impresia generală este că în cercurile din România, unde în sfârșit au început să pătrundă firave raze de 
informare și de realism cu privire la ceea ce se petrece în Statele Unite în acest an electoral, a fost activat 
butonul de panică. 


Reprezentanţi ai sistemului, care până acum s-au manifestat atât personal, cât și instituțional într-o manieră 
slugarnică, agresivă și dovedind un exces de zel față de puterile de la centru, au început să realizeze că este 
posibil ca aceste puteri să se schimbe. Poziţionări, declaraţii publice și excesele de zel cu care și-au semnalat 
sau marcat traseul în ultimii ani pot să devină foarte curând un balast, nu un aport de promovare sau carieră. 


Platformele de propagandă naţională care acţionează sub acoperire jurnalistică au început să își 
condimenteze ocazional fluxurile cu știri reale și cu editoriale în care se distanțează aparent de linia centrală 
de propagandă. Aceasta se petrece sporadic, fără exces, deoarece este an electoral în Europa și linia de 
propagandă este, se știe, deja stabilită: pericolul extremist, nu criza profundă instituțională și economică a 
proiectului european și politicile și decidenții care se află la originea acesteia. 


Formatori și intelectuali publici sunt iarăși în poziția de a avea un accident cu conturile de pe reţelele de 
comunicare virtuală, care vor intra în curăţenie generală sau vor dispărea și vor fi repornite de la zero, așa 
cum se petrece regulat în funcţie de ciclul electoral definitoriu și de modul în care bat vânturile la centru cu 
linia de propagandă. 


În mod similar, paraziți instituţionali care funcţionează la interfața sistemelor, după ce ani de zile au subminat 
cauza manifestându-se ca loiali cercurilor de la centru şi propagandei şi intereselor acestora, acum se 
repoziționează față de reprezentanții posibilei viitoare administrații, executând cunoscutele manevre de pre- 
căpușare. Asta în timp ce reţelele lor de propagandă în România stau pe burtă și în ambiguitate, așteptând 
semnalul ca să treacă cu arme și bagaje de partea poporului. 


Spectacolul care reflectă simptomele unui trend ce face din România nu un stat suveran, ci un protectorat 


provincial, este total. 
Sănătos este să asistăm dintr-o poziţie de detaşare analitică și scepticism normativ la acest spectacol. 


Pentru că cel mai important aspect este următorul în toată această poveste: o potenţială venire a lui Trump la 
putere în Statele Unite nu înseamnă absolut nimic atât timp cât ceva nu se modifică în poziționarea, concepția, 


atitudinea și viziunea de la București. 


În general, cei care își pun speranţa în Trump și administraţia Trump ca soluţie la problemele existenţiale cu 
care se confruntă în acest moment proiectul național român și statul român, se înşală. De fapt, fac o eroare 
similară cu cea a oponenților lor politici din România. Convingerea că totul sau, mai bine zis, tot ceea ce 
contează în schema majoră a geopoliticii acestui început de mileniu este constrângător și absolut determinat 
din afară este greșită. 


Atât timp cât discursul public, strategia României, viziunea generală și definirea interesului naţional sau rațiunii 
de stat sunt subsumate, fără drept de apel și pe pilot automat, unor dinamici ideologice, politice sau pur 
propagandistice care vin din afara ţării — fie că vin de la est sau vin de la vest — nu e de așteptat să apară cine 
ştie ce transformări în bine. 


Ceea ce cred că încă nu se înțelege este faptul că aici nu vorbim nici despre curente ideologice sau 
propagandistice la modă, nu vorbim nici despre cine e la Casa Albă sau Moscova vremelnic la putere, nu 
vorbim nici despre o structură de partid sau de interese care se manifestă global versus alta care este 
manifestată tot global, dar de sens contrar. 


Aici este vorba despre definirea logicii de acţiune a unei entități statale naţionale în moduri care transcend 
aceste accidente și dinamici istorice conjuncturale. Aceasta se poate realiza doar printr-un efort colectiv, 
coordonat și instrumentat intern. Un efort naţional care presupune multă gândire, multă organizare şi multă 
seriozitate. 


Fără acesta, nava statală a României — așa cum ne-au lăsat-o generaţiile anterioare — nu va putea naviga 

